{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o izmjeni i dopunama Pravilnika o obrascu zahtjeva i rješenja o odobravanju korištenja pravne pomoći "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Goranka Fabijančić","PRAVILNIK O IZMJENI I DOPUNAMA PRAVILNIKA O OBRASCU ZAHTJEVA I RJEŠENJA O ODOBRAVANJU KORIŠTENJA PRAVNE POMOĆI","Odredbom čl. 12. st.2. tč. a) Zakona o besplatnoj pravnoj pomoći (\"Narodne novine\" broj 143/13) propisano je da sekundarna pravna pomoć obuhvaća i oslobođenje od plaćanja troškova troškova sudskog postupka, a čl. 13. st. 3. istog Zakona propisano je da se oslobođenje od plaćanja troškova sudskog postupka može odobriti u postupcima iz stavka 2. ovoga članka, ako su materijalne prilike podnositelja zahtjeva takve da bi plaćanje predujma troškova postupka moglo ugroziti uzdržavanje podnositelja zahtjeva i članova kućanstva, u skladu s posebnim pretpostavkama određenim u članku 14. ovog Zakona. Pri donošenju odluke osobito će se voditi računa o visini troškova sudskog postupka u kojem se traži oslobođenje.\nČlankom 15. st. 3. i čl. 45. st. 3.  Zakona o stečaju potrošača (\"Narodne novine\" broj 100/15) propisano je da se potrošač može osloboditi od obveze uplate predujma na način i uz pretpostavke propisane posebnim propisom kojim se uređuje besplatna pravna pomoć i to: u izvansudskom postupku, ako je podnositelj zahtjeva potrošač (članak 15. st. 3. ZSP-a), i u postupku stečaja potrošača ako potrošač nije u mogućnosti predujmiti troškove postupka, a nema imovine (članak 45. stavak 3. ZSP-a).\nBudući je nacrtom Pravilnika o izmjeni i dopunama Pravilnika o obrascu zahtjeva i rješenja o odobravanju korištenja pravne pomoći pod D-Oblik pravne pomoći, točka D3-stečaj potrošača- predviđena mogućnost oslobođenja obveze uplate predujma troškova izvansudskog postupka nad potrošačem, mišljenja smo da navedena točka (D3) u nacrtu Pravilnika, kao podzakonskog akta, prema našem mišljenju nije u skladu s odredbama čl. 12. st. 2. i čl. 13. st. 3 Zakona o besplatnoj pravnoj pomoći.","Nije prihvaćen","Člankom 15. stavkom 3. i člankom 45. stavkom 3. Zakona o stečaju potrošača („Narodne novine“, broj 100/15.) propisano je da se potrošač može osloboditi od obveze uplate predujma na način i uz pretpostavke propisane posebnim propisom kojim se uređuje besplatna pravna pomoć i to: u izvansudskom postupku, ako je podnositelj zahtjeva potrošač (članak 15. stavak 3.) i u postupku stečaja potrošača ako potrošač nije u mogućnosti predujmiti troškove postupka, a nema imovine (članak 45. stavak 3.). Oslobođenje od obveze uplate predujma prema članku 15. stavku 3. i članku 45. stavku 3. Zakona o stečaju potrošača nova je vrsta i oblik besplatne pravne pomoći, neovisno o vrstama i oblicima besplatne pravne pomoći propisanim Zakonom o besplatnoj pravnoj pomoći („Narodne novine“, broj 143/13.). \nNacrtom pravilnika o izmjeni i dopunama Pravilnika o obrascu zahtjeva i rješenja o odobravanju korištenja pravne pomoći želi se omogućiti provedba citiranih odredaba Zakona o stečaju potrošača, pa se stoga, člankom 1. Nacrta, među ostalim, članak 5. Pravilnika o obrascu zahtjeva i rješenja o odobravanju korištenja pravne pomoći („Narodne novine“, broj 64/14.) dopunjuje i novom točkom „D.3. - stečaj potrošača - oslobođenje obveze uplate predujma troškova izvansudskog postupka nad potrošačem“. \nS obzirom da su oslobođenje od obveze uplate predujma prema članku 15. stavku 3. i članku 45. stavku 3. Zakona o stečaju potrošača nova vrsta i oblik besplatne pravne pomoći, koja se odobrava neovisno o vrstama i oblicima besplatne pravne pomoći propisanim Zakonom o besplatnoj pravnoj pomoći („Narodne novine“, broj 143/13.) primjedba koja se odnosi na dodanu točku „D.3.“ nije prihvaćena."]
[2,"Maja Žitinski","PRAVILNIK O IZMJENI I DOPUNAMA PRAVILNIKA O OBRASCU ZAHTJEVA I RJEŠENJA O ODOBRAVANJU KORIŠTENJA PRAVNE POMOĆI","dr. sc. Maja Žitinski, redoviti profesor u trejnome zvanju (polje filozofija, grana etika 6.01.08)\nNastavu predmeta Filozofija i Etika moraju izvoditi isključivo diplomirani filozofi zato što se filozofija sastoji od metafizike, epistemologije i aksiologije. Etika je dio aksiologije. Politolozi, sociolozi, teolozi i sl. nemaju traženu ekspertizu  pa će u složenim primjerima prionuti uz subjektivni, ili drugi neprofesionalni instrumentarij prosudbe. U etici je dobra prosudba najvažnija. (Slično kao da sad  medicinske sestre stanu davati dijagnoze te istiskivati liječnike...)\nSjetimo se Platonova dijaloga Protagora gdje se izričito navodi: Puno je veća opasnost kupovati znanje nego hranu... (Protagora 314 B), kako ne bismo postali žrtve...: Sofist je trgovčić robe kojom se hrani duša...(Protagora 313 D)","Primljeno na znanje","Komentar je primljen na znanje, bez potrebe izmjene i dopune Nacrta pravilnika o izmjeni i dopunama Pravilnika o obrascu zahtjeva i rješenja o odobravanju korištenja pravne pomoći."]